CELEX: 62012FN0063
Language: el
Date: 2012-06-20 00:00:00
Title: Υπόθεση F-63/12: Προσφυγή-αγωγή της 20ής Ιουνίου 2012 — ΖΖ κατά ΕΤΕπ

13.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/16
            
         Προσφυγή-αγωγή της 20ής Ιουνίου 2012 — ΖΖ κατά ΕΤΕπ
   (Υπόθεση F-63/12)
   2012/C 311/21
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: L. Isola, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Ακύρωση των επιστολών με τις οποίες η καθής αρνείται να επιστρέψει, κατόπιν της αποφάσεως του Γενικού Δικαστηρίου της Ευρωπαϊκής Ένωσης περί μερικής αναιρέσεως της αποφάσεως του Δικαστηρίου Δημόσιας Διοίκησης, το ποσό των 6000 ευρώ το οποίο ο προσφεύγων-ενάγων κατέβαλε στην καθής ως δυνάμενα να αναζητηθούν δικαστικά έξοδα κατόπιν της αποφάσεως με την οποία το Δικαστήριο Δημόσιας Διοίκησης αποφάνθηκε επί των δικαστικών εξόδων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις επιστολές της 4ης και της 25ης Μαΐου 2012, καθόσον η ΕΤΕπ αρνείται να επιστρέψει στον προσφεύγοντα-ενάγοντα το ποσό των 6 000 ευρώ το οποίο απαίτησε ως δικαστικά έξοδα στο πλαίσιο προηγούμενης υποθέσεως ενώπιον του Δικαστηρίου Δημόσιας Διοίκησης·
            
         
               —
            
            
               να υποχρεώσει την ΕΤΕπ να επιστρέψει αμέσως το εν λόγω ποσό προσαυξημένο με τόκους και την αντιστάθμιση λόγω διακυμάνσεως των τιμών συναλλάγματος από την ημερομηνία της εκ μέρους του προσφεύγοντος-ενάγοντος καταβολής του ποσού έως την ημερομηνία επιστροφής του ποσού αυτού·
            
         
               —
            
            
               να υποχρεώσει την καθής να αποκαταστήσει τη ζημία την οποία προξένησε στον προσφεύγοντα-ενάγοντα·
            
         
               —
            
            
               να καταδικάσει την ΕΤΕπ στα δικαστικά έξοδα.